**ДОГОВОР ЗА УСЛУГА**

**№ РД 51-8/20.03. 2017 г.**

Днес, 20.03.2017 г., в град София Министерството на земеделието и храните, представлявано от проф. д-р Христо Бозуков – министър на земеделието и храните и от Капка Алексиева – началник на отдел „Счетоводство” в дирекция „Финансово управление” на МЗХ, наричано за краткост ВЪЗЛОЖИТЕЛ и „Контракс“ АД регистрирано и вписано в Търговския регистър със седалище и адрес на управление: гр. София, ул. Тинтява № 13, ЕИК 175415627, представлявано от Йордан Петков Йорданов, в качеството му на изпълнителен директор, наричано по-долу за краткост ИЗПЪЛНИТЕЛ, на основание чл. 112 от Закона за обществените поръчки и Решение № РД 52-6 от 10.02.2017 г. на ВЪЗЛОЖИТЕЛЯ се договориха за следното:

 **I.ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши услуга с предмет: **„Изграждане на информационна земеделска счетоводна система за въвеждане на данни, контрол, валидиране и анализ на резултатите на национално и регионално ниво",** съгласно Техническата спецификация на ВЪЗЛОЖИТЕЛЯ /Приложение № 11/, техническото предложение /Приложение № 3/ и ценовото предложение /Приложение № 7/ на ИЗПЪЛНИТЕЛЯ, подадени в процедурата за възлагане на обществената поръчка по реда на Закона за обществените поръчки - неразделна част от договора.

**(2)** Авторските права по смисъла на Закона за авторското право и сродните му права върху изготвените при изпълнението на настоящия договор продукти, включително разработки и/или резултати в изпълнение на предмета на този договор, както и върху програмния код (source-code), принадлежат на ВЪЗЛОЖИТЕЛЯ съгласно чл. 42 от ЗАПСП от датата на подписване на приемо - предавателен протокол за окончателното приемане на услугата по предмета на договора. Изходният (source) код, инсталационният пакет на програмния продукт, всички допълнителни модификации на софтуерния продукт, всички закупени лицензи на софтуерни продукти на името на МЗХ и авторските права стават собственост на ВЪЗЛОЖИТЕЛЯ и се предоставят на оптични носители (CD/DVD), за което се подписват съответните приемателно-предавателни протоколи.

**ІІ. СРОК ЗА ИЗПЪЛНЕНИЕ**

**Чл.2.** **(1)** Срок за изпълнение 88 /осемдесет и осем/ календарни дни от датата на подписване на договора.

1. Сроковете за приключване на основните етапи на проекта са, както следва:

1. Първият етап - „Анализ и проектиране” ще приключи в срок от 30 /тридесет/календарни дни от сключване на договора.

2. Вторият етап - „Разработване” ще приключи в срок 80 /осемдесет/ от календарни дни от сключване на договора.

3. Трети етап - „Внедряване и обучение” ще приключи в срок от 88 /осемдесет и осем/ календарни дни от сключване на договора.

**(3)** Гаранционна поддръжка на системата е 3 /три/ години, считаноот датата на приемане без забележки на изпълнението на ЕТАП 3 „Внедряване и обучение” от Техническата спецификация. .

 **ІІІ. ГАРАНЦИЯ ЗА ИЗПЪЛНЕНИЕ**

**Чл.3. (1)** При подписване на договора ИЗПЪЛНИТЕЛЯТ представя гаранцията за изпълнение в размер на 5% /пет на сто/ от възнаграждението по чл. 9 без ДДС, в размер на 15 587,60 /петнадесет хиляди петстотин осемдесет и седем и 60 ст./ лв.

**(2)** Гаранциите се представят в една от следните форми:

1. оригинал на платежно нареждане за парична сума, преведена по банкова сметка на МЗХ:

Банка: БНБ – ЦУ

IBAN BG08 BNBG 9661 3300 1500 02

BIC: BNBGBGSD

2. оригинал на банкова гаранция, отговаряща на следните изисквания: да бъде издадена в полза на ВЪЗЛОЖИТЕЛЯ, да бъде безусловна и неотменима, да съдържа условие за безусловно изплащане след писмено предявено искане от страна на ВЪЗЛОЖИТЕЛЯ, с предвидена възможност за изплащане на части;

3. застраховка, която обезпечава изпълнението чрез покритие на отговорността на изпълнителя;

**(3)** ВЪЗЛОЖИТЕЛЯТ освобождава гаранцията за изпълнение по следния ред:

**1.** 90% от гаранцията за изпълнение на договора, в размер на 14 028, 84 лв. /четиринадесет хиляди и двадесет и осем лева и 84 ст./, се освобождава в срок до 2 /два/ месеца, след изпълнението на ЕТАП 3 „Внедряване и обучение” от Техническата спецификация, ако изпълнението на поръчката е прието без забележки.

**2.** 10%отгаранцията за изпълнение на договора, в размер на 1 558,76 лв. /хиляда петстотин петдесет и осем и 76 ст./, се освобождава в срок до 2 /два/ месеца след изтичането на гаранционната поддръжка на системата, ако изпълнението е прието без забележки.

**Чл.4. (1)** В случай, че ИЗПЪЛНИТЕЛЯТ представи банкова гаранция/застраховка, тя трябва да бъде със срок на валидност, както следва:

**1.** 90% от гаранцията за изпълнение, в размер на 14 028, 84 лв. /четиринадесет хиляди и двадесет и осем лева и 84 ст./, 2 /два/ месеца, след изпълнението на ЕТАП 3 от „Внедряване и обучение” от Техническата спецификация.

**2.** 10%отгаранция за изпълнение, в размер на 1 558,76 лв. /хиляда петстотин петдесет и осем и 76 ст./, 2 /два/ месеца след изтичането на гаранционната поддръжка на системата.

 **Чл.5.** ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване от компетентния съд до разрешаването на спора, а когато гаранцията за изпълнение е под формата на банкова гаранция/застраховка – ИЗПЪЛНИТЕЛЯТ представя анекс за удължаване на банковата гаранция със срок от една година. В случай, че спорът не бъде разрешен с влязло в сила съдебно решение или споразумение в срок до един месец от изтичане срока на банковата гаранция, ИЗПЪЛНИТЕЛЯТ представя анекс за удължаване на банковата гаранция с нов едногодишен период или да представи нова банкова гаранция с нов едногодишен период. В случай, че ИЗПЪЛНИТЕЛЯТ не изпълни задължението си да представи анекс за удължаване на банковата гаранция с нов едногодишен период или да представи нова банкова гаранция с нов едногодишен период, ВЪЗЛОЖИТЕЛЯТ усвоява банковата гаранция в пълен размер.

**Чл.6.**  **(1)** ВЪЗЛОЖИТЕЛЯТ има право да усвои в пълен размер гаранцията за изпълнение по чл. 3, ал. 1:

1. при пълно неизпълнение на договора;

2. когато ВЪЗЛОЖИТЕЛЯТ развали договора, поради виновно неизпълнение на задълженията от страна на ИЗПЪЛНИТЕЛЯ;

**(2)** ВЪЗЛОЖИТЕЛЯТ има право да усвои в пълен размер гаранцията по чл. 3, ал. 1, когато ИЗПЪЛНИТЕЛЯТ не изпълни или откаже да изпълни гаранционните си задължения.

**ІV. ПРАВА И ЗАДЪЛЖЕНИЯ НА СТРАНИТЕ**

 **Чл.7. (1)** ВЪЗЛОЖИТЕЛЯТ има следните права и задължения:

 1. да изисква от ИЗПЪЛНИТЕЛЯ по всяко време информация, включително и писмено, свързана с изпълнението на предмета на договора ;

 2. да осъществява контрол по изпълнението на договора, чрез Главна дирекция „Земеделие и регионална политика“ на МЗХ, във всеки момент от изпълнението на договора, без с това да пречи на ИЗПЪЛНИТЕЛЯ. Приемането на различните етапи по изпълнението на договора се осъществява от експертна комисия, назначена от ВЪЗЛОЖИТЕЛЯ;

3. да получи от ИЗПЪЛНИТЕЛЯ услугата, изпълнена качествено и в срок;

4. да иска от ИЗПЪЛНИТЕЛЯ преработка, доработка или да откаже приемането на услугата, ако не отговаря на изискванията на Техническата спецификация на ВЪЗЛОЖИТЕЛЯ, неразделна част от този договор;

5. да заплати договореното възнаграждение по реда и условията на чл. 9-10.

6. да не заплаща на ИЗПЪЛНИТЕЛЯ възнаграждения по изпълнението на този договор, без да е приел работата му.

7. да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор, съгласно Техническата спецификация.

8. да приеме готовите отчетни материали и документи, ако същите са изработени от ИЗПЪЛНИТЕЛЯ в договорените вид, срокове и качество.

**(2)** ВЪЗЛОЖИТЕЛЯТ не носи отговорност във връзка с искове и жалби следствие на нарушение на нормативни изисквания от страна на ИЗПЪЛНИТЕЛЯ.

 **Чл.8.** ИЗПЪЛНИТЕЛЯТ има следните права и задължения:

1. да изпълни услугата качествено, в съответствие с договорените изисквания и да я предаде на ВЪЗЛОЖИТЕЛЯ в срок;

2.да отстранява за своя сметка допуснатите грешки и направени пропуски, констатирани от ВЪЗЛОЖИТЕЛЯ. ИЗПЪЛНИТЕЛЯТ следва да реализира незначителни доработки и/или изменения в системата, произтичащи от промени в нормативната уредба или по искане на Възложителя /под незначителни доработки се разбират такива, които изискват до 1 (един) човекомесец работа общо в рамките на проекта/;

 3. да предоставя на ВЪЗЛОЖИТЕЛЯ информация за хода на работата по изпълнение на услугата, както и да му осигурява възможност за осъществяване на контрол, чрез ГД ЗРП по изпълнението относно качество и др. във всеки момент от изпълнението на договора;

 4. да не предоставя на физически и юридически лица документи и информация, свързани с изпълнението на услугата без писменото съгласие на ВЪЗЛОЖИТЕЛЯ;

 5. да представи валидна гаранция за изпълнение в размер на 5% /пет на сто/ от възнаграждението посочено в чл. 9 на този договор, по начина, описан в чл. 3-4 от този договор;

6. да осигури гаранционна поддръжка на системата за 3 /три/ години, считаноот датата на приемане без забележки на изпълнението на ЕТАП 3 „Внедряване и обучение” от Техническата спецификация;

7. да представи в срок 2 работни дни от сключване на договора, актуализиран работен план и времеви график за периода на изпълнение на услугата;

 8. да изготви и представи на ВЪЗЛОЖИТЕЛЯ първи междинен доклад за изпълнението на поръчката, който касае изпълнението на ЕТАП 1 съгласно техническата спецификация. Този доклад се изготвя и представя на ВЪЗЛОЖИТЕЛЯ в срок до 5 работни дни след изтичането на срока по чл. 2, ал. 2, т. 1;

9. да изготви и представи на ВЪЗЛОЖИТЕЛЯ втори междинен доклад за изпълнението на поръчката, който касае изпълнението на ЕТАП 2 съгласно Техническата спецификация. Този доклад се изготвя и представя на ВЪЗЛОЖИТЕЛЯ в срок до 5 работни дни след изтичането на срока по чл. 2, ал. 2, т. 2;

10. да изготви и представи на ВЪЗЛОЖИТЕЛЯ окончателен доклад за изпълнението на поръчката, който касае изпълнението на ЕТАП 3 съгласно Техническата спецификация. Този доклад се изготвя и представя на ВЪЗЛОЖИТЕЛЯ в срок до 5 работни дни след изтичането на срока по чл. 2, ал. 2, т. 3;

11 да предостави на ВЪЗЛОЖИТЕЛЯ пълна техническа и потребителска информация с цел ВЪЗЛОЖИТЕЛЯТ да може самостоятелно да ползва, развива и администрира софтуера и базите данни, както и да генерира отчети от тях;

12. при идентифициране на липси и непълноти в документацията и софтуера, които ИЗПЪЛНИТЕЛЯТ е предал на ВЪЗЛОЖИТЕЛЯ в хода на изпълнение на договора, ИЗПЪЛНИТЕЛЯТ е длъжен да отстрани тези липси и непълноти в минимален срок и за своя сметка;

 13. да получи уговореното възнаграждение по реда и условията на чл. 9-10.

 14. да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

15. да уведоми ВЪЗЛОЖИТЕЛЯ в петдневен срок, в случаите на закъснение на изпълнението на всяка дейност;

16. да осигури екип от експерти с необходимата квалификация за качествено изпълнение на договора;

17. да разглежда всички писмени възражения на ВЪЗЛОЖИТЕЛЯ относно недостатъците, допуснати при изпълнение на поръчката, и да ги отстранява за своя сметка и в определения от ВЪЗЛОЖИТЕЛЯ срок.

 **V. ПРИЕМАНЕ**

**Чл.9.** **(1)** Първият междинен доклад по чл. 8, т. 8 от този договор, придружен от фактура и останалите изискуеми по техническа спецификация документи се предават с двустранен приемо-предавателен протокол, подписан от представители на ГДЗРП за ВЪЗЛОЖИТЕЛЯ, в срок до 5 работни дни след изтичането на срока по чл. 2, ал. 2, т. 1, като в същия ден се регистрират в деловодната система на ВЪЗЛОЖИТЕЛЯ.

**(2)** Вторият междинен доклад по чл. 8, т. 9 от този договор и останалите изискуеми по техническа спецификация документи, се предават с двустранен приемо-предавателен протокол, подписан от представители на ГД ЗРП за ВЪЗЛОЖИТЕЛЯ, в срок до 5 работни дни след изтичането на срока по чл. 2, ал. 2, т. 2, като в същия ден се регистрират в деловодната система на ВЪЗЛОЖИТЕЛЯ.

**(3)** Окончателен доклад по чл. 8, т. 10 от този договор, придружен от фактура и останалите изискуеми по техническа спецификация документи се предават с приемо-предавателен протокол, подписан от представители на ГД ЗРП за ВЪЗЛОЖИТЕЛЯ, в срок до 5 работни дни след изтичането на срока по чл. чл. 2, ал. 2, т. 3, като в същия ден се регистрират в деловодната система на ВЪЗЛОЖИТЕЛЯ.

 **VІ. ЦЕНИ И НАЧИН НА ПЛАЩАНЕ**

 **Чл.10.** ВЪЗЛОЖИТЕЛЯТ се задължава да заплати на ИЗПЪЛНИТЕЛЯ за цялостното изпълнение на услугата възнаграждение в размер на 311 752 /триста и единадесет хиляди седемстотин петдесет и два/лева без ДДС, ДДС е в размер на 62 350,40 /шестдесет и две хиляди триста и петдесет и 40 ст./ лева, или общо 374 102,40 /триста седемдесет и четири хиляди сто и два лева и 40 ст./ лева с включен ДДС.

**Чл.11. (1)** ВЪЗЛОЖИТЕЛЯТ ще заплаща възнаграждението по чл. 10 от този договор чрез банков превод по сметката на ИЗПЪЛНИТЕЛЯ, както следва:

 **1. авансово плащане** – 20 % от общата стойност на договора ще се заплати в срок до 30 (тридесет) календарни дни от подписване на този договор. Плащането се осъществява след представяне от ИЗПЪЛНИТЕЛЯ на оригинална фактура.

 **2. окончателно плащане** - сумата по договора след приспадане на изплатената сума по чл.10 ще се заплати в срок до 30 /тридесет/ календарни дни, след подписване на приемо-предавателен протокол по чл. 8, т. 10. Плащането се осъществява след представяне от ИЗПЪЛНИТЕЛЯ на оригинална фактура.

**(2)** Банковата сметка на ИЗПЪЛНИТЕЛЯ е:

Банка: Общинска Банка клон Мария Луиза

Банкова сметка: IBAN BG21SOMB91301026369201

Банков код: BIC SOMBBGSF

 **VІІ. ОТГОВОРНОСТ ПРИ НЕИЗПЪЛНЕНИЕ**

**Чл.12.** **(1)**АкоИЗПЪЛНИТЕЛЯТ не изпълни възложената услуга или част от нея, или изискванията за нея съгласно договора, в установения по договора срок за всеки отделен случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5 % от договореното възнаграждение без ДДС за всеки просрочен ден, но не повече от 10% от стойността на договора без ДДС.

**(2) За** неизпълнението на други задължения, различни от тези по ал. 1 по договора неизправната страна дължи на изправната неустойка в размер до 10 /десет/ на сто от стойността на договора.

**(3)** Вземанията за начислените неустойки по ал. 1 и ал. 2 ВЪЗЛОЖИТЕЛЯТ има право да удържи от последващото дължимо по договора плащане или от гаранцията за изпълнение, а ако тя е недостатъчна – чрез събирането им по съдебен ред.

**Чл. 13. (1)** При пълно неизпълнение на договора, освен задържането на представената гаранция за изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ и връщане на всички получени до момента плащания.

**(2)** Пълно неизпълнение на договора е налице, когато ИЗПЪЛНИТЕЛЯТ не изпълни предмета на договора посочен в чл. 1, ал. 1 и/или не предостави изпълнимия и документиран програмен код /source–code/.

  **Чл.14.** Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

**Чл.15.** При прекратяване на договора по чл.16, т.2 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

 **VІІІ. ПРЕКРАТЯВАНЕ НА ДОГОВОРА**

 **Чл.16.** Договорът се прекратява:

 1. с изпълнението на всички задължения на страните по него;

 2.по взаимно съгласие между страните, изразено в писмена форма;

 3. с развалянето му по реда на чл. 87 от Закона за задълженията и договорите;

 4. с изтичането на уговорения краен срок.

 **Чл.17.** ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестителен срок, ако в хода на изпълнението стане явно, че ИЗПЪЛНИТЕЛЯТ просрочва изпълнението на задълженията си или не извършва услугата с нужното качество. В този случай на заплащане подлежат само тези работи, които са извършени качествено и могат да бъдат полезни на ВЪЗЛОЖИТЕЛЯ.

 **Чл.18.** ВЪЗЛОЖИТЕЛЯТ може да прекрати договора с писмено уведомяване на ИЗПЪЛНИТЕЛЯ, без предизвестителен срок, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща на ИЗПЪЛНИТЕЛЯ фактически извършената работа по реда на чл. 9-10, като му дължи обезщетение за претърпените вреди от прекратяване на договора.

 **ІХ. НЕПРЕОДОЛИМА СИЛА**

**Чл.19.** Непреодолима сила е всяка непредвидима изключителна ситуация или събитие, което е извън контрола на страните и не позволява на една от тях да изпълни задълженията си по договора, възникването му не може да се отдаде на грешка или небрежност от тяхна страна (или от страна на техните изпълнители, представители или служители) и не може да се преодолее при полагане на дължимата грижа.

**Чл.20. (1)** Непреодолимата сила не представлява недостатъци в разработката или материалите или закъснения в предоставянето им, трудови спорове, стачки или финансови затруднения. Страните не отговарят за нарушение на задълженията си по договора, ако не са в състояние да ги изпълняват поради възникване на непреодолима сила.

**(2)** Без да се засягат разпоредбите на раздел VІІІ „Прекратяване на договора“, страната, засегната от непреодолима сила, е длъжна да уведоми незабавно другата страна за възникването на извънредно обстоятелство, като посочи характера, вероятната продължителност и предвидимите последици от възникването му, както и да предприеме всички необходими мерки за ограничаване до минимум на възможните вредни последици.

**(3)** Страната, изпълнението на чието задължение е възпрепятствано от непреодолимата сила, е длъжна да представи в най-кратки срокове и сертификат за непреодолима сила, издаден от Българската търговско-промишлена палата или да докаже наличието й с други релевантни документи и доказателства.

**(4)** След отпадане на обстоятелствата от извънреден характер, които се определят като непреодолима сила, страната, която е дала известието по ал. 2, в седемдневен срок с писмено предизвестие уведомява другата страна за възобновяване на изпълнението на договора.

**(5)** Ако след изтичане на срока по ал. 4, страната, която е дала известието по ал. 2, не даде известие за възобновяване на изпълнението по договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по – кратък от седем дни.

**(6)** Ако и след изтичане на срока, определен в известието по ал. 5 страната, която е дала известието по ал. 2, не възобнови изпълнението на договора, изправната страна има право да прекрати договора.

**Х. ДОПЪЛНИТЕЛНИ РАЗПОРЕДБИ**

 **Чл.21 (1).** Кореспонденцията по този договор се осъществява в писмена форма. Всяка писмена комуникация, отнасяща се до този договор между ВЪЗЛОЖИТЕЛЯ, ИЗПЪЛНИТЕЛЯ и/или ПОЛУЧАТЕЛЯ трябва да посочва заглавието и идентификационния номер на договора и да бъде изпращана до лицата за контакти.

**(2).** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**(3).** Страните ще решават споровете възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при не постигане на такива спорът ще се отнася за решаване пред компетентния съд на територията на Република България по реда на Гражданско процесуалния кодекс.

**(4).** За неуредените в настоящия договор въпроси се прилагат разпоредбите на действащото българско законодателство.

 Договорът се състави в 3 еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.

Т

 го

 .

**ВЪЗЛОЖИТЕЛ: ЗА ИЗПЪЛНИТЕЛ:п. не се чете**

**МИНИСТЪР: п. не се чете ИЗПЪЛНИТЕЛЕН ДИРЕКТОР**

 **ПРОФ. Д-Р ХРСТО БОЗУКОВ ЙОРДАН ЙОРДАНОВ**

**НАЧАЛНИК НА ОТДЕЛ**

**„СЧЕТОВОДСТВО” НА МЗХ: п. не се чете**

 **КАПКА АЛЕКСИЕВА**